Amsterdam aeroportida politsiya pichoq bilan qurollangan erkakni otib tashladi

Niderlandiya politsiyasi Amsterdamning Sxipxol aeroportida pichoq bilan qurollangan erkakni otib tashladi, deb xabar berdi “RIA Novosti”.

“Jandarmeriya Sxipxolda pichoq bilan tahdid qilgan erkakka qarata o‘t ochdi. Endilikda hech qanday xavf yo‘q. Tafsilotlar o‘rganilmoqda”, — deyiladi aeroportning Twitter’dagi sahifasida.
Niderlandiga OAVlarining ma’lum qilishicha, aeroportda joylashgan Schiphol Plaza savdo markazidagilar noxush hodisa sabab evakuatsiya qilingan va u yer politsiya tomonidan qurshab olingan.
Keyinroq, aeroport matbuot xizmati politsiya hujum uyushtirgan shaxsni yo‘q qilganini va savdo markazining katta qismidan qurshov olib tashlanganini ma’lum qildi.